II. Sciant omnes fideles quandam quęrelam surrexisse inter domnum Girardum de Pulliaco et domum cisterciensem, dicente illo se nescire quomodo ab antecessoribus suis terra[m] de Tonteneis in possessionem transisse domus predicte monachorum nec hoc suo factum assensu. Quid plura? Dies statuitur qua super terram illam ab utraque parte convenitur, ibique pro his hominibus attestantibus quod pater ejusdem Girardi, cum in Jerosolimam vellet ire, prefatis monachis quicquid juris in terra de Tonteneis illuc usque habuerat, concessisset. Ipse Girardus hoc audiens ibidem statim donum illud laudavit. Hujus rei testes: dominus Herveius de Verziaco, Walo Motez et frater ejus Lecelinus, Teodericus de Panniaco et alii quam plures.